Både TV2 Nord og P4 Nordjylland stiller i stærkeste opstilling, når der lørdag d. 21. januar spilles den traditionsrige P4MA Cup i indefodbold i Gistrup Hallerne, og I kan også være med. Tilmeldingen til firma-turneringen er åben nu. Det er P4 Nordjylland, DGI og TV2/Nord som står bag indefodbold-stævnet i Gistruphallerne. Arrangementet giver mulighed for, at du kan få en hyggelig dag i selskab med familie, venner og kolleger. Og samtidig måske vinde over nabobyen eller et af de konkurrerende virksomheders hold. Udover selvfølgelig æren, så spilles der også om den eftertragtede P4MA Cup pokal og en række spurtpræmier, og her belønnes både skønne mål og lækre detaljer på banen. Det er gratis at deltage i turneringen, og der er også gratis adgang for tilskuere. Hvert hold skal bestå af 4-7 spillere. Hver spiller må kun stille op for ét hold. Mindst en af spillerne skal være af modsat køn. Altså en kvinde på herrehold og en mand på kvindehold. Tilmeldingen er åben indtil 8. januar eller når alle pladser er besat. Tilmeld dit hold ved at klikke HER .

Opsummering:
Tilmeldingen til den traditionsrige indefodboldturnerig P4MA Cup er åben, og TV2 Nord stiller igen op. I kan møde os på banen - hvis I tør.